hu hu hu hu hu hu hu hu es hu hu es hu hu fi hu hu hu hu hu hu hu fr hbs_lat hu en fr fr fr hu fr hu hu fr hu hu hu fr hu hu hu fr hu hu hu hu hu hu hu hu hu hu hu hu hu hu hu de hu hu hu en hu hu fr ru de de en hy hbs_lat en zh nb en hu hu en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz en ru bg br ca hbs_lat da de el eo es eu fa fi fr lt he hbs_lat id is it ja ka ko en nl nb fr pl pt ro ru sk hbs_lat sv th tr fy vi zh zh hu hu hu hu hu hu hu hu hu hu
Kasztíliai Blanka francia királyné – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2019. december 17. 1 változtatás vár ellenőrzésre.
Ugrás a navigációhoz Ugrás a kereséshez
1252. november 27. (64 évesen)
VIII. Lajos francia király (1200. május 30. – 1226. november 15.)[1][2]
IX. Lajos francia király
I. Róbert, Artois grófja
I. Károly szicíliai király
John Tristan, Count of Anjou and Maine
VIII. Alfonz kasztíliai király
A Wikimédia Commons tartalmaz Kasztíliai Blanka francia királyné témájú médiaállományokat.
VIII. Lajos és Kasztíliai Blanka koronázása (15. századi ábrázolás)
Kasztíliai Blanka (Palencia, 1188. március 4–Melun, 1252. november 27.) Franciaország királynéja és több alkalommal régense, VIII. Alfonz kasztíliai király és Eleonóra (1162–1214), II. Henrik angol király és Aquitániai Eleonóra unokája, VIII. (Oroszlán) Lajos francia uralkodó felesége, IX. (Szent) Lajos és Anjou Károly szicíliai, nápolyi, albán, akháj és névleges jeruzsálemi uralkodó édesanyja volt.
Blanka 1200-ban ment feleségül a francia trónörököshöz annak megpecsételéseként, hogy május 22-én nagybátyja, János angol király és II. Fülöp Ágost francia uralkodó a goulet-i szerződésben kiegyezett egymással Normandia, Bretagne, Évreux és Berry ügyében. Blanka nagy becsben állott az udvarnál, mivel tíznél is több gyermeket is szült férjének, akiket ráadásul szigorú vallásossággal nevelt.
Lajos 1226-os halálát követően a trónörökös, IX. Lajos még alig 12 éves volt, így Blanka magához ragadta a régensi hatalmat baillistre-i címmel. A központi hatalom gyengítését célzó, nemrég elvesztett előjogaiért harcoló, illetve valószínűleg a kormányzás női kézbe kerülését ellenző nemesi mozgalmat tehetséges diplomatája, Romano Frangipani bíboros és pápai legátus segítségével ügyesen megosztotta, aminek eredményeképpen 1229-ben a meaux–párizsi egyezményben Dél-Franciaország nagy részét Capeting kézbe vette. Blankának fia 1234-ben bekövetkezett nagykorúsága után is nagy beleszólása maradt az országlásba, sőt a később szentté avatott Lajos az 1248-ban induló VII. keresztes hadjárat kezdetén is rábízta az államügyeket.
Az ismét régensi hatalmat kapó Blankának nagy szerepe volt az 1250-ben egyiptomi fogságba esett fiai kiváltásában, illetve az ország szegényei, a „kis pásztorok” (pastoureaux) az adóemelések kiváltotta lázongásának leverésében 1251-ben. Kisebbik fiai, Alphonse de Poitiers és Charles d'Anjou hazatértét követően Melunbe vonult vissza, ahol nemsokára meg is halt.
Szépsége és bölcsessége legendás volt. IV. Theobald champagne-i gróf plátói szerelmet táplált a királyné iránt, és az e szerelem ihlette dalait és költeményeit troyes-i és provins-i kastélya falaira pingáltatta fel.
13 gyermekük közül mindössze kilencen érték meg az egyéves kort:
Lajos (1214/1215. április 25.– 1270)
Róbert (1216–1250), Artois grófja
János (1219–1232) Anjou és Maine grófja
Alphonse (1220–1271) Poitiers és Toulouse grófja
Izabella (1225–1270), Longchamp apátnője
Károly (1227–1285. január 5.) a Szicíliai Királyság és a Nápolyi Királyság királya, Jeruzsálem névleges királya, Provence grófja
Klaniczay Gábor: Holy Rulers and Blessed Princesses. Dynastic Cults in Medieval Central Europe. translated by Éva Pálmai, Cambridge University Press, Cambridge, 2002.
ISNI: 0000 0001 1642 9731
↑ p10239.htm#i102384, 2020. augusztus 7.
A lap eredeti címe: „https://hu.wikipedia.org/w/index.php?title=Kasztíliai_Blanka_francia_királyné&oldid=22041237”
Francia királynék és császárnék
Hivatkozás erre a változatra
Hogyan hivatkozz erre a lapra?
A lap utolsó módosítása: 2019. december 17., 11:56
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.